બધાને કેવુ લાગે? પપ્પા હવે શિખી લેજો”. મારી પ્રગતિનું આ મોટુ પરીબળ છે. જીવન સાથી નીલાની પણ અવારનવાર આવી ટકોર ખાવી પડે છે. આતો છે જીવનની મજા. નીખાલસ બાળક પણ પિતાની કેટલી ચિંતા કરતું હોય છે. એટલે હું મારા આ વૈભવ રૂપી મોતિને વેરતો રહુ છું. ચમકતા મોતિના અજવાળે હું અંધ અભ્યુદયમંડળ, એન. એ. બી. ભાવનગર જીલ્લા શાખા, અખિલ ગુજરાત નેત્રહીન જાગ્રુત ટ્રસ્ટ અને અંધ ઉદ્યોગ શાળાની પ્રગતિની ગાડી આગળ ધપાવી રહ્યો છું. અંતરના અમી વડે ઉંજણ પુરી આ બધી જાહેર સંસ્થાઓને પ્રગતિની પાંખે ઉડાન ભરી આદર્શ જાહેર સંસ્થા તરીકે દિપાવવા કામ કરતો રહીશ. સમાજનો પ્રેમ મને જિંદગીના છેલ્લા શ્વાસ સુધી કાર્ય કરવા ઉર્જા આપતો રહેશે. તેવી શ્રધ્ધા રાખુ છું. કારણ જીવનમાં રેલાયા છે રંગો અને વેરાયા છે. મોતિ. મને પ્રાપ્ત થયેલ સહકાર મારા જીવનના રેલાયેલા રંગો છે. પણ તેમાંથી ફૂટી નીકળેલી સેવા વેરાયેલા મોતિ છે. “નૈનોનું નૂર ભલેએ લઈ લીધું નાથ તેં,